**บทที่ 3**

**วิธีดำเนินการวิจัย**

 การวิจัยเรื่อง การมีส่วนร่วมของผู้ปกครองในการจัดการศึกษา โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม ผู้วิจัยได้ดำเนินการตามลำดับขั้นตอน ดังนี้

ประชากรและกลุ่มตัวอย่าง

 1. ประชากรและกลุ่มตัวอย่าง

 2. เครื่องมือวิจัย

 3. การสร้างและหาคุณภาพเครื่องมือวิจัย

 4. การเก็บรวบรวมข้อมูล

 5. การวิเคราะห์ข้อมูล

 6. สถิติที่ใช้ในการวิจัย

**3.1 ประชากรและกลุ่มตัวอย่าง**

 **3.1.1 ประชากร** ที่ใช้ในการศึกษา ได้แก่ ผู้ปกครองโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม ปีการศึกษา 2560 จำนวน 457 คน

 **3.1.2 กลุ่มตัวอย่าง** ที่ใช้ในการวิจัยครั้งนี้โดยใช้วิธีการหาจาก สูตรการหาค่า Taro Yamane (1967, อ้างถึงใน, ศิริลักษณ์ สุวรรณวงศ์, 2538) ตามสัดส่วนของประชากรต่อกลุ่มตัวอย่างผู้ปกครอง โรงเรียนท่าขอนยางพิทยาคม ปีการศึกษา 2560 จำนวน 457 คน ซึ่งการคำนวณผู้วิจัยได้ใช้สูตรการหาขนาดของกลุ่มตัวอย่างแบบทราบจำนวนประชากรโดยกำหนดความเชื่อมั่นที่ 95% ความผิดพลาดไม่เกิน 5% ใช้สูตร ดังนี้

 n = N  *(3-1)*

 1+ N (E)2

 n แทน ขนาดของกลุ่มตัวอย่าง

 N แทน จำนวนประชากร

 E แทน ระดับความเชื่อมั่น ร้อยละ 95 มีค่าเท่ากับ 0.05

แทนค่าในสูตร ดังนี้

 n = 457 *(3-2)*

 1+ 457 (0.05)2

 n = 213.30 คน

 จากการคำนวณหากลุ่มตัวอย่าง โดยการใช้สูตร Taro (1973, p. 727) ดังกล่าว ได้กลุ่มตัวอย่างจำนวน 213.30 ราย แต่การวิจัยในครั้งนี้ผู้วิจัยได้กำหนดกลุ่มตัวอย่างไว้จำนวน 300 คน เพื่อให้ง่ายต่อการจำแนก

 วิธีการสุ่มตัวอย่างในการวิจัยในขั้นตอนนี้ วิธีการสุ่มตัวอย่างแบบง่าย (Simple Random Sampling) วิธีนี้จะต้องมีรายชื่อประชากรทั้งหมดและมีการให้เลขกำกับ วิธีการอาจใช้วิธีการจับสลากโดยทำรายชื่อประชากรทั้งหมด ใส่ตัวเลข และจับฉลาก เลขคี่-คู่ ถ้าจับได้เลขคู่ ถือว่าเป็นกลุ่มตัวอย่าง

**3.2 เครื่องมือวิจัย**

 เครื่องมือที่ใช้ในการวิจัยครั้งนี้เป็นแบบสอบถาม (Questionmaires) เกี่ยวกับการมีส่วนร่วมของผู้ปกครองในการจัดการศึกษาของโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม ประกอบด้วยเนื้อหาดังนี้

 ตอนที่ 1 เป็นแบบสอบถามที่เกี่ยวกับตัวแปรอิสระว่าด้วยเรื่อง สถานภาพของผู้ตอบแบบสอบถาม เป็นแบบตรวจสอบรายการ (Checklist) มีรายละเอียดเกี่ยวกับ เพศ อายุ ระดับการศึกษา และอาชีพของผู้ปกครอง

 ตอนที่ 2 เป็นแบบสอบถามเกี่ยวกับตัวแปรตามว่าด้วยเรื่อง การมีส่วนร่วมของผู้ปกครองในการจัดการศึกษา

**3.3 การสร้างและหาคุณภาพเครื่องมือวิจัย**

 การสร้างเครื่องมือที่ใช้ในการเก็บรวบรวมข้อมูลในการวิจัยครั้งนี้ ผู้วิจัยได้ดำเนินการศึกษารายละเอียดและดำเนินการดังนี้

 1. ศึกษาเอกสารและงานวิจัยที่เกี่ยวข้องกับการมีส่วนร่วมในการจัดการศึกษาของโรงเรียน เพื่อนำมาเป็นแนวทางในการสร้างแบบสอบถาม

 2. สัมภาษณ์ข้อมูลการมีส่วนร่วมของผู้ปกครองนักเรียน จาก ผู้อำนวยการโรงเรียนท่าขอนยางพิทยาคม รองผู้อำนวยการฝ่ายธุรการ รองผู้อำนวยการฝ่ายวิชาการ รองผู้อำนวยการฝ่ายปกครอง รองผู้อำนวยการฝ่ายบริการ และตัวแทนผู้ปกครองนักเรียนจำนวน 5 ท่าน

 3. สร้างแบบสอบถามจากแนวข้อสัมภาษณ์และรวบรวมให้เป็นแนวคำถามให้มีเนื้อหาครอบคลุมการมีส่วนร่วมในการจัดการศึกษาของโรงเรียน

 4. นำแบบสอบถามที่สร้างขึ้นเสนอต่ออาจารย์ที่ปรึกษา เพื่อตรวจสอบความถูกต้อง และความเหมาะสมของข้อคำถาม

 5. นำแบบสอบถามที่ผ่านความเห็นชอบจากอาจารย์ที่ปรึกษาเสนอต่อผู้เชี่ยวชาญ จำนวน 5 ท่าน เพื่อพิจารณาความเที่ยงตรงเชิงเนื้อหา (Content Validity) รวมทั้งความสอดคล้องระหว่างนิยามศัพท์กับข้อคำถาม โดยผู้เชี่ยวชาญประกอบด้วย

 5.1 ผศ.ว่าที่ ร.ต.ดร.อรัญ ซุยกระเดื่อง อาจารย์ประจำสาขาวิจัยและประเมินผล คณะครุศาสตร์มหาวิทยาลัยราชภัฏมหาสารคาม ผู้เชี่ยวชาญด้านสถิติ วุฒิการศึกษา กศด. วิจัยและประเมินผลการศึกษา

 5.2 ดร.ทัชชวัฒน์ เหล่าสุวรรณ อาจารย์ประจำสาขาสังคมศึกษา คณะครุศาสตร์ มหาวิทยาลัยราชภัฏมหาสารคาม ผู้เชี่ยวชาญด้านสถิติ วุฒิการศึกษา ปร.ด. สังคมวิทยา

 5.3 นายวิฑูล สุนาอาจ ครูชำนาญการพิเศษ โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม วุฒิการศึกษาครุศาสตรบัณฑิต สาขาวิชาคณิตศาสตร์ ผู้เชี่ยวชาญ ด้านสถิติ

 5.4 นายอภิชาติ ภูหัวดอน ครูชำนาญการพิเศษ โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม วุฒิการศึกษา ศึกษาศาสตรมหาบัณฑิต สาขาบริการการศึกษา ผู้เชี่ยวชาญด้านเนื้อหา

 5.5 นายวัลลภ นาสมบัติ ครูชำนาญการพิเศษ โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม วุฒิการศึกษาครุศาสตรบัณฑิต สาขาวิชาภาษาไทย ผู้เชี่ยวชาญด้านภาษา

 6. ผู้เชี่ยวชาญพิจารณานิยามศัพท์กับข้อคำถาม โดยพิจารณาตัดสินเป็นรายข้อ (สมบัติ ท้ายเรือคำ, 2551, น. 107) โดยมีเกณฑ์การให้คะแนน ดังนี้

 ให้คะแนน +1 หมายถึง ข้อคำถามสอดคล้องกับเนื้อหา

 ให้คะแนน 0 หมายถึง ไม่แน่ใจว่าข้อคำถามสอดคล้องกับเนื้อหา

 ให้คะแนน -1 หมายถึง ข้อคำถามไม่สอดคล้องกับเนื้อหา

 7. นำแบบสอบถามที่ผ่านการตรวจสอบแล้ว มาแก้ไขปรับปรุงตามข้อเสนอแนะของอาจารย์ที่ปรึกษาวิจัย และผู้เชี่ยวชาญทั้ง 5 ท่าน

 8. นำแบบสอบถามมาหาค่าความเที่ยงตรง โดยใช้ดัชนีความสอดคล้อง IOC ดังนี้

 (สมบัติ ท้ายเรือคำ, 2553, น. 105) ข้อคำถามที่มีค่า IOC ตั้งแต่ 0.50-1.00 มีค่าความเที่ยงตรง ใช้ได้ ผลที่ได้มีค่าเท่ากับ 1.00

 9. จัดพิมพ์แบบสอบถามเพื่อนำไปทดลองใช้ (Try Out) กับผู้ปกครองนักเรียนที่ไม่ได้เป็นกลุ่มตัวอย่าง จำนวน 30 คน

 10. นำแบบสอบถามมาหาค่าอำนาจจำแนก โดยใช้วิธี Item – Total Correlation ใช้สูตรสหสัมพันธ์อย่างง่ายแบบเปียร์สัน (บุญชม ศรีสะอาด, 2554, น. 130) ค่าอำนาจจำแนกที่ดี ควรมีค่าตั้งแต่ 0.2 ขึ้นไป ซึ่งมีข้อคำถามที่ผ่านค่าอำนาจจำแนกทั้งหมด 35 ข้อ

 11. แบบสอบถามมาหาค่าความเชื่อมั่น (Reliability) โดยใช้วิธีสัมประสิทธิ์อัลฟาของ
ครอนบาค (Cronbach is Alpha Coefficient) (สุรวาท ทองบุ, 2553, น. 116)

 12. จัดพิมพ์แบบสอบถามที่ผ่านการตรวจสอบความเที่ยงตรงเชิงเนื้อหา อำนาจจำแนก และความเชื่อมั่นแล้วเป็นฉบับจริง เพื่อนำไปใช้กับกลุ่มตัวอย่างต่อไป

**3.4 การเก็บรวบรวมข้อมูล**

 ผู้วิจัยได้ดำเนินการเก็บรวบรวมข้อมูลตามขั้นตอน ดังนี้

 1. ผู้วิจัยนำหนังสือขออนุญาตเก็บรวบรวมข้อมูลการวิจัยจากทางมหาวิทยาลัยราชภัฏมหาสารคามถึงผู้อำนวยการโรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม

 2. ผู้วิจัยแจกแบบสอบถามให้ผู้ปกครองนักเรียน จำนวน 300 ชุด

 3. นำแบบสอบถามที่ได้รับคืนจำนวน 300 ชุด มาตรวจสอบความสมบูรณ์ของเนื้อหา

**3.5 การวิเคราะห์ข้อมูล**

ผู้วิจัยได้ดำเนินการนำข้อมูลที่ได้จากแบบสอบถามมาวิเคราะห์ดังนี้

 1. นำแบบสอบถามทั้งหมดมาตรวจสอบความสมบูรณ์ของการตอบแบบสอบถาม ทั้ง
2 ตอน พร้อมทั้งลงรหัสแบบสอบถาม

 2. แยกแบบสอบถามเป็นกลุ่มตามสถานภาพของผู้ตอบแบบสอบถาม ได้แก่ เพศ อายุ ระดับการศึกษา อาชีพ แล้วหาค่าเฉลี่ย (Mean) และค่าเบี่ยงเบนมาตรฐาน (Standard Deviation) ทดสอบความแตกต่าง ด้วยค่าสถิติ t - test และ F - test หากพบความแตกต่างจึงใช้สถิติทดสอบความแตกต่างด้วยวิธีของ Scheffe

 3. นำแบบสอบถามตอนที่ 2 มาตรวจให้คะแนนตามเกณฑ์ที่กำหนดให้ดังนี้ การให้คะแนน ได้กำหนดเป็นแบบมาตราส่วนประมาณค่า (Rating Scale) ของลิเคิร์ท แยกเป็น 5 ระดับ ซึ่งมีความหมาย ดังนี้

 ให้คะแนน 5 หมายถึง ผู้ปกครองนักเรียนมีส่วนร่วมในการจัดการศึกษาในระดับ
มากที่สุด

 ให้คะแนน 4 หมายถึง ผู้ปกครองนักเรียนมีส่วนร่วมในการจัดการศึกษาในระดับมาก

 ให้คะแนน 3 หมายถึง ผู้ปกครองนักเรียนมีส่วนร่วมในการจัดการศึกษาในระดับ
ปานกลาง

 ให้คะแนน 2 หมายถึง ผู้ปกครองนักเรียนมีส่วนร่วมในการจัดการศึกษา ในระดับน้อย

 ให้คะแนน 1 หมายถึง ผู้ปกครองนักเรียนมีส่วนร่วมในการจัดการศึกษา ในระดับ
น้อยที่สุด

 เกณฑ์การให้คะแนนแบบสอบถาม และการแปลความหมายของตัวเลือกให้มีลักษณะของข้อคำถามเป็นมาตราส่วนประมาณค่า (Rating Scale) 5 ระดับ โดยแต่ละตัวเลือกมีคำตอบกำหนดไว้ และกำหนดน้ำหนักคะแนน การแปลความหมายของคะแนน ผู้วิจัยกำหนดเกณฑ์สำหรับวัดระดับพฤติกรรม โดยเอาค่าเฉลี่ย ( ) ค่าเบี่ยงเบนมาตรฐาน (S.D.) แล้วนำมาเปรียบเทียบกับเกณฑ์
ตามแนวคิดของ บุญชม ศรีสะอาด และ บุญส่ง นิลแก้ว (2535, น. 23-24) ดังนี้

 ค่าเฉลี่ย 4.51 - 5.00 หมายถึง การมีส่วนร่วมอยู่ในระดับมากที่สุด

 ค่าเฉลี่ย 3.51 - 4.50 หมายถึง การมีส่วนร่วมอยู่ในระดับมาก

 ค่าเฉลี่ย 2.51 - 3.50 หมายถึง การมีส่วนร่วมอยู่ในระดับปานกลาง

 ค่าเฉลี่ย 1.51 - 2.50 หมายถึง การมีส่วนร่วมอยู่ในระดับน้อย

 ค่าเฉลี่ย 1.00 - 1.50 หมายถึง การมีส่วนร่วมอยู่ในระดับน้อยที่สุด

 4. วิธีวิเคราะห์ข้อมูล ผู้วิจัยดำเนินการวิเคราะห์ข้อมูล ดังนี้

 4.1 เมื่อได้แบบสอบถามคืนมา จำนวน 300 ชุด ตรวจสอบความสมบูรณ์
นำแบบสอบถามที่สมบูรณ์มาลงรหัสตามเกณฑ์การให้คะแนนแต่ละข้อ เพื่อทำการวิเคราะห์ข้อมูลด้วยโปรแกรมสำเร็จรูปสถิติ

 4.2 นำแบบสอบถามมาวิเคราะห์ด้วย Factor analysis เพื่อหาองค์ประกอบของการ
มีส่วนร่วม และแยกแยะตามหมวดหมู่แล้วนำมาวิเคราะห์ต่อไป

 4.3 ทำการวิเคราะห์ข้อมูล และนำผลการวิเคราะห์ข้อมูลไปแปลผลตามจุดมุ่งหมายของการวิจัยต่อไป

**3.6 สถิติที่ใช้ในการวิจัย**

ในการวิจัยครั้งนี้ ผู้วิจัยได้ใช้สถิติที่ใช้ในการวิเคราะห์ข้อมูล ดังนี้

 1. สถิติที่ใช้ในการวิเคราะห์ข้อมูลทั่วไปของผู้ตอบแบบสอบถาม วิเคราะห์ด้วยสถิติเชิงพรรณนาจากการแจกแจงความถี่และร้อยละ

 2. สถิติที่ใช้ในการศึกษาระดับการมีส่วนร่วมของผู้ปกครองในการจัดการศึกษา โรงเรียน
ท่าขอนยางพิทยาคม สังกัดองค์การบริหารส่วนจังหวัดมหาสารคาม โดยใช้สถิติเชิงพรรณนา
จากค่าเฉลี่ยและค่าเบี่ยงเบนมาตรฐาน

 3. สถิติที่ใช้ในการเปรียบเทียบการมีส่วนร่วมของผู้ปกครองในการจัดการศึกษา โรงเรียนท่าขอนยางพิทยาคม สังกัดองค์การบริหารส่วนจังหวัดมหาสารคาม จำแนกตาม เพศ (*T-test*)
ส่วนการเปรียบเทียบ อายุ ระดับการศึกษา และอาชีพ (F-test)